GLOCON หวนเดินเครื่องผลิตรง. “ท่ามะกา” เริ่ม 16 ส.ค.นี้
GLOCON เตรียมกลับมาเดินเครื่องผลิตโรงงาน “ท่ามะกา” เริ่ม 16 ส.ค.นี้ หลังปิดชั่วคราวเพื่อทำแผน “Bubble and Seal”
GLOCON เตรียมกลับมาเดินเครื่องผลิตโรงงาน “ท่ามะกา” เริ่ม 16 ส.ค.นี้ หลังปิดชั่วคราวเพื่อทำแผน “Bubble and Seal”
13 ส.ค. 2564

บริษัท โกลบอล คอนซูเมอร์ จำกัด (มหาชน) หรือ GLOCON เปิดเผยว่า ตามที่คณะกรรมการโรคติดต่อจังหวัดกาญจนบุรี จึงได้มีคำสั่งให้โรงงานในพื้นทีอำเภอท่ามะกา ซึ่งรวมถึงบริษัท ฟรุตตี้ดราย จำกัด ซึ่งเป็นบริษัทย่อยที่ GLOCON ถือหุ้น 51% ได้ปิดโรงงาน 1 แห่งเป็นการชั่วคราวตั้งแต่วันที่ 15 ก.ค.-16 ส.ค.64 ระยะเวลาประมาณ 1 เดือน
บริษัทประเมินว่าในช่วงที่หยุดสายการผลิตชั่วคราวในส่วนงานธุรกิจผลไม้อบแห้งเพื่อดำเนินการมาตรการ Bubble and seal นี้จะกระทบต่อรายได้ทั้งปีของกลุ่มบริษัทไม่เกิน 1.19% เนื่องจากบริษัทได้มีการจ้างผลิตจากโรงงานอื่นเพื่อชดเชยกำลังผลิตในช่วงระยะเวลาที่ถูกสั่งปิดโรงงาน สำหรับพนักงานที่ติดเชื้อ ทางบริษัทได้รับการยืนยันพบพนักงานติดเชื้อครั้งแรกเมื่อวันที่ 21 ก.ค.64
ปัจจุบันบริษัทย่อยได้รับการอนุมัติแผน Bubble and seal จากผู้ว่าราชการจังหวัดแล้ว และจะกลับมาเดินสายการผลิตต่อในวันที่ 16 ส.ค.64